"

**Ruoto** on kalastus-, veneily- ja metsästysalan tuotteita tarjoava myymäläketju, jolla on seitsemän toimipistettä. Nykyiset myymälät sijaitsevat Tuusulassa, Espoossa, Tampereella, Kaarinassa, Oulussa, Kuopiossa sekä Iisalmessa. Yritys harjoittaa myös verkkokauppatoimintaa.

|  |
| --- |
| **Ruoto Oy** |
| Yritysmuoto | Osakeyhtiö |
| Perustettu | 2012 |
| Perustaja | Joonas Oksanen, Jan-Peter Pohjola |
| Kotipaikka | Tuusula |
| Toimiala | Vähittäiskauppa |
| Liikevaihto 2022 | 18 900 000 € |
| Omistaja | Joonas Oksanen, muut sijoittajat |
| Kotisivu | www.ruoto.fi |

Yrityksen historia
------------------

Ruoto Oy on perustettu vuonna 2012, jolloin sen päätoimiala oli perhokalastustarvikkeiden vähittäismyynti verkkokaupassaan sekä toimipisteessään Helsingin Viikissä.

Yritys laajentui vuonna 2014 ostaen Helsingin keskustassa Yrjönkadulla toimineen kalastusvälineliike Tyrskytaimenen liiketoiminnan. Ruoto toimi tällöin kahdessa eri liiketilassa, eikä yrityksen liiketoiminta keskittynyt enää pelkästään perhokalastukseen, vaan mukaan tulivat myös muut kalastusmuodot. Vuonna 2015 Ruoto muutti molemmat liiketilansa yhteen osoitteeseen Hernepellonkujalle Helsingin Viikkiin.

Yrityksen seuraava laajennus tapahtui vuonna 2016, kun yritys avasi toimipisteen Ruotsin Sundsvalliin. Sundsvallin toimipiste lakkautettiin vuonna 2017 ja samana vuonna yritys avasi toisen toimipisteensä Suomeen - Tampereen Lielahteen.

### Ruoto Mega Store -myymälät

Vuonna 2018 Ruoto muutti Helsingin Viikin toimitilan Tuusulaan, brändäten liikkeensä Ruoto Mega Storeksi. Samaan aikaan valikoima laajeni kattamaan myös veneily- ja metsästystuotteet. Vuonna 2021 Tampereen myymälä muutti uusiin tiloihin Tampereen Lielahdessa, jolloin myös Tampereen myymälä brändättiin Ruoto Mega Storeksi.

Vuonna 2022 Ruoto avasi kaksi uutta Ruoto Mega Store -myymälää. Näistä ensimmäinen avattiin Kaarinaan ja toinen Ouluun. Myös vuonna 2023 Ruoto avasi kaksi uutta myymälää, toinen Kuopioon ja toinen Espooseen.

### Yrityskaupat

Ruoto on historiansa aikana ostanut useita kilpailevia kalastus- ja metsästysalan yrityksiä. Näitä ovat helsinkiläinen Tyrskytaimen (2013), kuopiolainen Samfishing (2022), iisalmelainen Pohjois-Savon Luontovaruste (2022), helsinkiläinen Spey Clave (2023) sekä verkkokaupassa toiminut Spey Brothers (2023).

Omistus ja julkinen osakeanti
-----------------------------

Ruoto Oy:n perustivat Joonas Oksanen ja Jan-Peter Pohjola. Yrityksen ensimmäisten vuosien aikana Pohjola myi osuutensa Oksaselle. Oksanen sai rinnalleen uudet yhtiökumppanit vuonna 2015, kun perheomisteinen Valtanen & Valtanen -sijoitusyhtiö osti osuuden Ruodosta.

Vuonna 2018 Kari Rantamäki aloitti työt Ruodon talousjohtajana ja osti samalla osuuden yrityksestä.

Vuonna 2022 Ruoto Oy myytiin 100 prosenttisesti yrityskaupan yhteydessä perustetulle Ruoto Invest Oy:lle. Ruoto Invest Oy:n omistaa joukko suomalaisia sijoittajia ja myöhemmin vuonna 2022 järjestetyssä julkisessa osakeannissa Ruoto sai mukaansa yli 400 uutta sijoittajaa. Ruodon perustaja Joonas Oksanen sekä talousjohtaja Kari Rantamäki omistavat edelleen merkittävän osan Ruoto-konsernista.

Merkittävänä omistajana Joonas Oksanen on toiminut koko yrityksen historian ajan Ruodon toimitusjohtajana sekä hallituksen jäsenenä.

Tuotevalikoima
--------------

Ruodon tuotevalikoima kattaa suurimman osan kalastus- ja metsästysharrastuksen tarpeista. Myös veneilytuotteet sekä urheiluammunta ovat osa Ruodon liiketoimintaa. Yritys kertoo omilla verkkosivuillaan tuotevalikoiman kattavan yli 50 000 erilaista tuotetta.

Ruoto on merkittävä luvanvaraisten ampuma-aseiden jälleenmyyjä. Ruodon merkittävimmät tuotemerkit tässä kategoriassa ovat suomalaiset Sako ja Tikka sekä italialainen Beretta. Vuonna 2021 ja 2022 Sako palkitsi Ruodon metsästysalalla tunnetulla "Vuoden Sako kauppias" -palkinnolla.

Laajan tuotevalikoiman vuoksi, Ruoto on vuosien saatossa palkannut innokkaita alan harrastajia osaksi henkilökuntaansa. Ruoto työllisti vuonna 2023 noin 70 työntekijää.

Lähteet
-------

* https://www.ruoto.fi/
* 
* 
* 

1. ↑  Ruodon myymälät *www.ruoto.fi*. Viitattu 13.1.2024.
2. ↑  Ruoto Oy - Taloustiedot | Suomen Asiakastieto Oy *www.asiakastieto.fi*. Viitattu 13.1.2024.
3. ↑  Ruoto Oy - Taloustiedot | Suomen Asiakastieto Oy *www.asiakastieto.fi*. Viitattu 13.1.2024.
4. ↑  Ruodon historia *www.ruoto.fi*. Viitattu 13.1.2024.
5. ↑  Matti Keränen: Laajeneva lyijykielto on metsästäjälle pohdinnan paikka – Alan suurimman ketjun tyhjästä polkaissut Joonas Oksanen tietää vastaukset kysymyksiin *Tärkeimmät talousuutiset | Kauppalehti*.  12.1.2024. Viitattu 13.1.2024.
6. ↑  Joukkorahoitusta: Ruoto *Invesdor*. Viitattu 13.1.2024.
7. ↑  Ruoto Oy - Päättäjät | Suomen Asiakastieto Oy *www.asiakastieto.fi*. Viitattu 13.1.2024.
8. ↑  Kyösti Jurvelin: Megastoreja vauhdilla pystyyn polkeva Ruoto kasvaa "eräjormien Mekaksi" – Sota Ukrainassa näkyy hyllyillä: Armeijat imuroivat nyt kiväärit ja paukut *Tärkeimmät talousuutiset | Kauppalehti*.  12.1.2024. Viitattu 13.1.2024.
9. ↑  Matti Keränen: Laajeneva lyijykielto on metsästäjälle pohdinnan paikka – Alan suurimman ketjun tyhjästä polkaissut Joonas Oksanen tietää vastaukset kysymyksiin *Tärkeimmät talousuutiset | Kauppalehti*.  12.1.2024. Viitattu 13.1.2024.
10. ↑  Pekka Mommo: Ruoto Megastore vuoden Sako-kauppias *Riistalehti.fi*.  15.2.2022. Viitattu 13.1.2024.
11. ↑  Ruodon henkilökunta *www.ruoto.fi*. Viitattu 13.1.2024.

Aiheesta muualla
----------------

* Talouselämä 12.1.2024 - Talouselämä listasi 35 alle 35-vuotiasta bisnesmaailman kykyä
* Kauppalehti 12.12.2023 - Tässä ovat kaupan alan kannattavimmat ketjut
* Kauppalehti Optio 26.8.2023 - Laajeneva lyijykielto on metsästäjälle pohdinnan paikka – Alan suurimman ketjun tyhjästä polkaissut Joonas Oksanen tietää vastaukset kysymyksiin
* Arvo Sijoitusosuuskunta 27.6.2022 - Kalastus- ja metsästysliike Ruoto kasvupolulla
* Kauppalehti 25.5.2022 - Nopeasti kasvava eräliike hakee pääomitusta – Ruodon näkymissä siintää pörssi
* Kauppalehti 9.4.2022 - Sota Ukrainassa näkyy hyllyillä: Armeijat imuroivat nyt kiväärit ja paukut
* Riista 15.2.2022 - Ruoto Mega Store vuoden Sako-kauppias
* Iltalehti 23.7.2021 - Jopa 150 000 euron tavarat varastettiin seinän läpi Tuusulassa
* Aamulehti 15.1.2021 - Uusi jättimyymälä aukeaa Tampereella: kalastuksen ja metsästyksen erikoiskauppa kasvoi nopeasti Suomen suurimmaksi